proxectonos/corpus_dominio_cientifico huggingface dataset:
"Weird Al" Yankovic

Alfred Matthew Yankovic, nado en Downey (California) o 23 de outubro de 1959, é un músico e actor estadounidense de cinema e televisión.
'Masechele Caroline Ntseliseng Khaketla

'Masechele Caroline Ntseliseng Khaketla, nada no distrito de Berea en 1918 e finada o 13 de agosto de 2012, foi unha escritora e profesora de Lesotho. Traxectoria
Fixo os estudos primarios en Liphiring e Siloe, no distrito de Mohale's Hoek, rematando cun pase excepcional de primeira clase. Entre 1933 e 1935 estudou en Morija, converténdose na primeira rapaza do pobo sotho en rematar secundaria. En 1941 graduouse en Artes, na especialidade de Educación, pola Universidade de Fort Hare.
Foi mestra no Instituto Misioneiro de Lovedale (Suráfrica), onde tivo por alumna a Godfrey Kolisang. Despois ensinou na Escola Feminina de Thabana Morena e no Colexio de Morija. Despois casou con Bennett Makalo Khaketla, e xuntos ensinaron no Instituto Basutoland en Maseru, até que o centro foi pechado por actividades políticas. Entón foron traballar a Nigel, en Suráfrica. En 1953 o seu home regresou a Lesotho para iniciar unha carreira política, e 'Masechele regresou ao Insituto Basutoland.
Despois, cun colega, sacou adiante unha escola experimental de primaria, Iketsetseng ("facédeo vós mesmos/as"), que en 1988 tiña máis de cen alumnos e alumnas. Nese centro estudaron a futura raíña 'Mamohato de Lesotho e o seu fillo, Letsie III. Khaketla perdeu o control do centro en 1992, e abriu outra escola na súa propia casa.
Khaketla escribiu once libros, incluíndo poemarios, en lingua sesotho. En 1979 converteuse na primeira muller sotho en ser nomeada asesora na Corte Suprema do seu país. Formou parte do consello da Universidade Nacional de Lesotho e traballou para o goberno no comité especial do estado da muller para a Comisión de Reforma Lexislativa. Foi membro activo da Comuñón Anglicana e da súa Mothers' Union.
En 1983 foi a primeira persoa sotho en doutorarse en literatura pola Universidade Nacional. En 1997 recibiu o premio Gold Record of Achievement do American Biographical Institute.
Khaketla tivo seis fillos e fillas, entre elas 'Mamphono Khaketla. Despois da súa morte o seu funeral celebrouse na Catedral de Santa María e Santiago de Maseru, e foi enterrada no cemiterio de Kokobela. Obras
'Mantsopa le Molamu oa Kotjane
Mosiuoa Masilo
Mosali eo o 'Neileng Eena
Pelo ea Monna
Ka u Lotha
Mahlopha a Senya
Ho Isa Lefung
Molekane ea Tsoanang le Eena
Khotsoaneng
Selibelo sa Nkhono
Maoelana a hlompho (2002)
(314) Rosalia

(314) Rosalia é un asteroide do cinto de asteroides. Descubriuno o 1 de setembro de 1891 o astrónomo francés Auguste Honoré Charlois no seu observatorio de Niza. Non se sabe o porqué do seu nome. Órbita
A súa distancia orbital media ó Sol é de 3, 153 UA, sendo o seu perihelio a 2, 595 UA, cunha excentricidade de 0, 1771. A súa inclinación en relación á eclíptica é de 12, 56 º, empregando 2045 días en dar unha volta á estrela. Rotación
As observacións fotométricas recollidas no 2006 do asteroide amosan un período de rotación de 20, 43 ± 0, 02 horas cunha variación de brillo de magnitude 0, 21 ± 0, 02.
-227

Acontecementos
O xeneral cartaxinés Asdrúbal funda, no sueste de Hispania, a cidade de Qart Hadashat, a actual Cartaxena.
Roma declara novas provincias romanas as illas de Sicilia e Sardeña.
-268

Acontecementos
Creación da colonia romana de Ariminum (Rímini). Grecia
Cremónidas, un estadista e xeral ateniense, emite o decreto de Cremónidas, creando unha alianza entre Esparta, Atenas e Tolomeo II Filadelfo de Exipto. As orixes desta alianza residen no desexo continuado de moitos estados gregos, especialmente Atenas e Esparta, de restaurar a súa anterior independencia, xunto co desexo de Tolomeo de crear problemas ao seu rival, Antígono II Gonatas, rei de Macedonia. As ambicións de Tolomeo no mar Exeo vense ameazadas pola frota de Antígono, de xeito que el coidadosamente vai construíndo unha coalición contra Macedonia en Grecia. Especialmente cultiva a Atenas proporcionando á cidade o cereal que necesita.
-372

Acontecementos
Nacementos
Meng zi, coñecido en Occidente como Mencius ou Mencio, filósofo chinés (m. -289)
Teofrasto, filósofo grego, orixinario de Lesbos (m. -287)
-626

Acontecementos
Nabopolasar funda o imperio neobabilónico Outros
Historia ano a ano
-781

Acontecementos
Ozías / Azarías accede ao trono de Xudá (até -740).
.aq

. ao o Dominio de Nivel Superior xeográfico (ccTLD) para a Antártida. Está reservado para organizacións que traballan na Antártida ou que promoven esta e as rexións do Océano Austral. Está administrado por Peter Mott de Mott and Associates de Auckland, Nova Zelandia.
.asia

. asia é o Dominio de Nivel Superior xeográfico (ccTLD) para o continente de Asia, proposto e patrocinado pola Organización DotAsia.
.bak

En informática, .bak é unha extensión de arquivo que xeralmente adoita sinalar unha copia de seguridade dun ficheiro.
Cando un programa está a punto de sobrescribir un ficheiro existente (por exemplo, cando o usuario garda un documento no que está traballando), o programa primeiro pode facer unha copia do ficheiro existente anexando. bak ó nome do ficheiro. Este esquema común de nomes. bak permite recuperar contidos orixinais do arquivo se houbese algún problema. Un usuario pode facer a man unha copia do arquivo antes do cambio e poñer. bak ó final do nome do arquivo.
Están xeneralizados tamén outros esquemas de nomenclatura para este traballo: ficheiro~, ficheiro. orig, ficheiro. old, entre outros.
Aplicacións de base de datos como FoxPro e SQL Server usan ficheiros. bak para facer unha copia de seguridade das súas bases de datos e outras aplicacións. XML shell tamén crea ficheiros. bak no seu proceso de autogardado. Non son automaticamente eliminados, polo que esta tarefa debe ser feita manualmente após o proceso que os utiliza é detido, en caso de desexalo. Programas que utilizan. bak
Isto é unha lista parcial de aplicacións que xeran. bak (nalgúns casos é unha configuración opcional):
.biz

. biz é o dominio de primeiro nivel de Internet xenérico e restrinxido que se prevé ser usado para negocios.
.com

. com é o dominio a nivel mundial para calquera páxina web que deriva da verba inglesa commercial, que indica o seu cometido orixinal.
.edu

O dominio. edu é un dominio de primeiro nivel (sTLD, as súas siglas en inglés) que forma parte do sistema de nomes de dominios de Internet. O dominio. edu é utilizado unicamente con fins educativos, xa sexa por institucións educativas ou oficinas gobernamentais relacionadas con estas. Desde o 2001, aos novos inscritos ao dominio requiríuselles que sexan institucións de educación superior afiliados aos Estados Unidos, aínda que desde entón os que xa estaban rexistrados que non están afiliados aos Estados Unidos –e ata aquelas institucións non educativas– conservan os seus rexistros hoxe en día.
Outros países teñen un dominio. edu de segundo nivel, por exemplo para España sería. edu. es ou o Uruguai. edu. uy. Elixibilidade
Desde o 29 de outubro de 2001 soamente institucións e organizacións post-secundarias que sexan institucionalmente acreditadas por unha axencia na lista de axencias de acreditación nacionalmente recoñecidas do Departamento de Educación dos Estados Unidos son elixibles para solicitar un dominio. edu Para poder ser elixible, unha institución debe estar situada nos Estados Unidos, estar legalmente organizada nos Estados Unidos ou ser recoñecida por un estado dos Estados Unidos, axencia territorial ou federal. Tamén poden rexistrar un nome de dominio. edu oficinas de sistema universitario, oficinas de distrito de colexios comunitarios e outras entidades dentro dos EEUU que están organizadas para administrar e gobernar múltiples institucións post-secundarias acreditadas. Cada institución elixible está limitada de rexistrar un só dominio. edu, pero as institucións tamén poden usar nomes noutros dominios de nivel superior.
.htaccess

Un ficheiro. htaccess (hypertext access), tamén coñecido como arquivo de configuración distribuída, é un ficheiro especial, popularizado polo Servidor HTTP Apache que permite definir diferentes directivas de configuración para cada directorio (cos seus respectivos subdirectorios) sen necesidade de editar o arquivo de configuración principal de Apache. Formato
Por razóns históricas, o formato de. htaccess é o mesmo que o ficheiro de configuración global de Apache, mesmo noutros servidores web como Sun Java System Web Server e Zeus Web Server, que contan con ficheiros de configuración globais moi diferentes. Usos frecuentes
O ficheiro. htaccess ofrece un universo de posibilidades, detallamos a continuación os usos máis frecuentes. Autorización, Autenticación
Os ficheiros. htaccess son usados frecuentemente para especificar restricións de seguridade para un directorio en particular, de aquí o sufixo "access". O ficheiro. htaccess acompáñase frecuentemente doutro ficheiro. htpasswd que garda usuarios válidos e os seus contrasinais.
Creación de URLs Amigables (semánticas)
Os servidores adoitan usar o. htaccess para reescribir URLs longas e complexas, noutras máis simples e facilmente recordables.
Restrinxir o acceso
Permite bloquear (usando allow/deny) usuarios pola súa dirección IP e/ou dominio e ISPs. Tamén permite bloquear bots e rabuñas web.
SSI
Permite o conxunto de directivas SSI.
Listaxe de directorio
Controlar o comportamento por defecto do servidor cando non se especifíca ningunha páxina web.
Crear redireccións estáticas
Respostas de erro personalizadas
Cambiar a páxina que se mostra cando un erro da parte do servidor ocorre, por exemplo: HTTP 404 Not Found.
CONSENTIR types
Controlar como o servidor manexa diferentes tipos de arquivos.
Control de Caché
Os ficheiros. htaccess permiten a un servidor controlar a caching por medio dos navegadores web e proxies para reducir o uso do ancho de banda, a carga do servidor, e o lag percibido.
Evitar hotlink
Forzar Dominio sen WWW
Evitar envíos de paquetes PING
.htpasswd

. htpasswd é un modelo de táboa usado para almacenar nomes de usuarios e contrasinais para unha autenticación de acceso básica nun servidor HTTP Apache. O nome do arquivo dáse na configuración de. htaccess, e pode ser calquera aínda que ". htpasswd" é o nome canónico. O nome do arquivo comeza cun punto, porque a maioría dos sistemas operativos tipo Unix-like consideran que calquera arquivo que comeza co punto ocúltase. Este arquivo mantense a miúdo coa consola de comandos "htpasswd" que pode agregar, eliminar e actualizar os usuarios, e codificará adecuadamente o contrasinal para o seu uso (de maneira que é fácil comprobalo, pero non devolve ao contrasinal orixinal). Estrutura
O arquivo consta de filas, cada fila corresponde a un nome de usuario, seguido de dous puntos, seguido dunha cadea que contén o contrasinal con algoritmo hash opcionalmente anteposto por un especificador de algoritmos e/ou salt. O hash utilizado historicamente é "Unix crypt" que usa estilos con alternativas como MD5 que é predeterminada.
Os recursos desde o servidor HTTP de Apache pódese limitar unicamente aos usuarios listados no arquivo. htpasswd. O arquivo tamén podes ser utilizado para protexer todo o directorio que se coloca nel, así como os arquivos particulares.
Consideracións de seguridade
Os arquivos de contrasinais tales como os xestionados por htpasswd non deben estar no espazo de nomes URI do servidor web, é dicir, que poida ser enlazado desde un navegador. O uso da opción -b, xa que cando é usado aparece o contrasinal sen cifrar na liña de comandos.
Cando se usa o algoritmo crypt(), tense en conta que unicamente o primeiros oito caracteres do contrasinal úsanse para formar o contrasinal, se o contrasinal fornecido é máis longa, os caracteres adicionais serán descartados silenciosamente.
.ipa

O formato de ficheiro. ipa é o formato utilizado como executable para as aplicacións de Apple nos dispositivos iPhone, iPod Touch e iPad. Xeralmente a súa utilización non require a compresión como os arquivos RAR e ZIP e só funciona nos dispositivos que usen iOS. Foi desenvolvido polo equipo de Steve Jobs no 2007 como base das aplicacións de Apple e é a máis común nos dispositivos iOS. As aplicacións descargadas doutra páxina web que non sexa iTunes non se poderán sincronizar no dispositivo iOS (iPhone, iPod touch, e iPad) sen o tweak Appsync do Jailbreak.
.nfo

. nfo (tamén escrito. NFO ou NFO) é unha extensión de arquivo que acompaña habitualmente arquivos warez incluídos en formatos comprimidos. zip ou. rar. É un arquivo de texto que se pode abrir co Notepad de Windows ou outro similar (como DAMN NFO Viewer), onde xeralmente están as instrucións para o crack do programa que se quere usar ou información achega do DVD ou CD pirateado, ademais adoita aparecer tamén quen programou o crack e a páxina web do equipo que o desenvolveu. Pode conter só texto ou imaxes feitas con Arte ASCII.
Moitas veces ao abrir esta clase de arquivo detéctase como erro, xa que este formato é equivalente á extensión. NFO dos arquivos de información do sistema de Windows, que se abren comunmente coa aplicación "Información do Sistema" incluída no sistema operativo.
NFO tamén fai referencia ás siglas en inglés News Feed Optimization, que quere dicir a forma de optimizar o contido para ser relevante e poder aparecer no muro dos usuarios de Facebook.
.xxx

O dominio. xxx é un dominio de Internet patrocinado de nivel superior de ICM Registry, que formará parte do sistema de dominios de Internet a partir de 2011. Será un dominio exclusivo para páxinas web con contido pornográfico ou erótico. Historia e características
Fora proposto en 2001 pola compañía ICM Registry e aprobado catro anos máis tarde pola ICANN (Corporación de Internet para a Asignación de Nomes e Números) pero finalmente foi rexeitado en 2006 logo de varias protestas de grupos conservadores e relixiosos. En 2007 ICM Registry fixo un novo pedido, e logo dunha reunión en Lisboa o proxecto foi outra vez rexeitado pola ICANN.
En 2010 o proxecto é novamente revivido. Logo de que estudos independentes concluísen que as decisións anteriores eran inxustas e que o plan debía de ser reconsiderado, a ICANN confirmou que os seus directores discutiriann este plan durante unha reunión o 12 de marzo de 2010 en Nairobi, mais a mencionada reunión tivo demoras e a organización decidiu suspender a decisión final até xuño de 2010. O 25 de xuño de 2010 logo dunha reunión en Bruxelas a ICANN aproba definitivamente o dominio. xxx. Desta forma, xa se poden pre-rexistrar os dominios a través de ICM.
0,999...

En matemáticas, o número 0, 999… co 9 como un número decimal periódico, denota o número real un. Noutras verbas, as notacións «0, 999…» e «1» representan o mesmo número no sistema de números reais. As demostracións desta igualdade formuláronse con diversos graos de rigor matemático, dependendo do xeito preferido para definir os números reais, as hipóteses e suposicións de partida, o contexto histórico e a audiencia de obxectivo.
Certos números reais pódense representar por máis dunha cadea de díxitos e este feito non é un caso que se limite ó sistema decimal. O mesmo fenómeno ocorre en todas as bases de enteiros, e os matemáticos tamén cuantificaron as formas para escribir 1 en bases non enteiras. Tampouco é un fenómeno único do 1: todos os números diferentes de cero cunha representación decimal finita teñen un xemelgo periódico puro rematado en cifras decimais iguais a 9, como 28, 3287 e 28, 3286999…. Para simplificalo, o decimal finito é case sempre a representación preferida, contribuíndo a unha mala interpretación o feito de que sexa a "única" representación. Mesmo de forma máis xeral, calquera sistema de numeración posicional contén unha cantidade infinda de números con representacións múltiples. Estas diversas identidades aplicáronse deste xeito para entender mellor os patróns nas expansións decimais de fraccións e a estrutura dun fractal sinxelo, o conxunto de Cantor. Tamén aparecen na investigación xa clásica da infinidade do conxunto enteiro dos números reais.
A igualdade 0, 999. ..
1 {\displaystyle 0, 999. ..
1} estivo aceptada durante moito tempo polos matemáticos profesionais e ensinouse nos libros de texto. Nas últimas décadas, os expertos no ensino de matemáticas estudaron a percepción desta igualdade entre os estudantes, moitos dos cales inicialmente cuestionan ou rexeitan esta igualdade. Moitos baséanse nunha apelación á autoridade de acordo con determinados libros de texto e profesores, ou por razoamentos aritméticos como os de non aceptar que os dous sexan iguais. Ademais, algúns séntense a miúdo molestos por buscar outra xustificación. O razoamento dos estudantes para negar ou afirmar a igualdade baséase tipicamente nun erro –entre uns cantos erros comúns–, provocado polo comportamento contrario á intuición dos números reais. Por exemplo, que cada número real ten unha expansión decimal única, que os números reais infinitesimais diferentes de cero deberían existir, ou que a expansión de 0, 999… finalmente acaba.
Pódense construír sistemas de números que cumpren algunhas destas intuicións, e nalgúns destes sistemas a igualdade é falsa. Cómpre considerar que estes sistemas de números son diferentes ó sistema de números reais estándar que se emprega nas matemáticas elementais, e que xa se comentou. En efecto, algunhas construcións de números conteñen números que son "infinitesimalmente" achegados a 1; xeralmente non están relacionados co 0, 999…, pero son de interese considerable en análise matemática.
007 contra o doutor No

007 contra o doutor No (en inglés: Dr. No) é un filme británico dirixido por Terence Young que se estreou en 1962. Baséase na novela Dr. No de Ian Fleming. Primeiro filme baseado no personaxe James Bond. Estreouse en galego na TVG o 17 de marzo de 2008. Sinopse
James Bond chega a Xamaica coa misión de pescudar sobre os asasinatos cometidos por un axente especial británico e a súa secretaria. Mais, ó mesmo tempo, descobre a existencia dunha sinistra organización na illa Crab Key. Nesta ocasión o seu inimigo é o Doutor No, que, axudado polo seu cómplice, o profesor Dent, proponse executar un sinistro plan: desviar a traxectoria dos foguetes de Cabo Cañaveral. Personaxes
Sean Connery como James Bond
Ursula Andress como Honey Rider
Joseph Wiseman como Doutor Julius No
Jack Lord como Felix Leiter
Bernard Lee como M
Anthony Dawson como Profesor Dent
John Kitzmiller como Quarrel
Zena Marshall como Miss Taro
Eunice Gayson como Sylvia Trench
Lois Maxwell como Miss Moneypenny
Peter Burton como Q/Major Boothroyd
Timothy Moxon como John Strangways
Reggie Carter como Mr. Jones
Marguerite LeWars como Fotógrafo do doutor No
007: Goldeneye

007: Goldeneye (en inglés: GoldenEye) é o décimo sétimo filme de espías baseado na personaxe de James Bond. Producido por Eon Productions, é o primeiro filme da franquía protagonizado por Pierce Brosnan. Foi dirixido por Martin Campbell e é o primeiro filme cuxa historia non toma elementos da obra de Ian Fleming. A historia foi concibida e escrita por Michael France, coa colaboración posterior doutros guionistas. No filme, Bond loita para evitar que un exaxente do MI6 empregue un satélite contra Londres para provocar unha crise financeira global.
GoldenEye foi estreado en 1995, após seis anos de hiato na serie por mor de disputas legais, durante as cales Timothy Dalton renunciou ó papel de James Bond e foi substituído por Pierce Brosnan. M tamén foi substituído, e a actriz Judi Dench converteuse na primeira muller en interpretar esta personaxe, substituíndo a Robert Brown. GoldenEye foi o primeiro filme de Bond realizado despois da disolución da Unión Soviética e o remate da guerra fría, que proporcionou un bo argumento para o filme. Sinopse
Estando de vacacións, o axente 007 coñece a unha atractiva e letal asasina chamada Xenia Onatopp, que intenta conseguir os planos dun novo helicóptero militar que é invulnerábel ás interferencias. Unha programadora militar rusa chamada Natalya Simonova é a única persoa supervivente do seu equipo após un macabro plan do xeneral Arkady Grigorovich Ourumov para conseguir o satélite Goldeneye, unha arma espacial ultrasecreta capaz de emitir pulsos nucleares que poden inutilizar calquera equipo electrónico. O axente James Bond formará equipo con Natalya para descubrir aos delincuentes que cometeron o roubo e impedir que usen o Goldeneye contra Londres para causar un colapso financeiro mundial. Personaxes
Pierce Brosnan como James Bond (007)
Sean Bean como Alec Trevelyan (006) / Janus
Izabella Scorupco como Natalya Simonova
Famke Janssen como Xenia Onatopp
Joe Don Baker como Jack Wade
Judi Dench como M
Gottfried John como Xeneral Arkady Grigorovich Ourumov
Robbie Coltrane como Valentin Dmitrovich Zukovsky
Alan Cumming como Boris Grishenko
Tchéky Karyo como Dmitri Mishkin
Desmond Llewelyn como Q
Samantha Bond como Miss Moneypenny
Michael Kitchen como Bill Tanner
Minnie Driver como Irina
Serena Gordon como Caroline
007: O mañá nunca morre

007: O mañá nunca morre (en inglés: Tomorrow Never Dies) é un filme británico dirixido por Roger Spottiswoode que se estreou en 1997. É o oitavo filme de espías inspirado na personaxe de James Bond, e o segundo protagonizado por Pierce Brosnan como o axente 007. O guión foi escrito por Bruce Feirstein, e conta os intentos de Bond por deter a Elliot Carver, un poderoso dono dos medios de comunicación que tenta comezar a terceira guerra mundial. Personaxes
Pierce Brosnan como James Bond, axente 007.
Michelle Yeoh como Coronel Wai Lin
Jonathan Pryce como Elliot Carver
Teri Hatcher como Paris Carver
Götz Otto como Richard Stamper
Ricky Jay como Henry Gupta
Joe Don Baker como Jack Wade
Vincent Schiavelli como Dr. Kaufman,
Judi Dench como M
Desmond Llewelyn como Q
Samantha Bond como Miss Moneypenny
Daphne Deckers como PR de Carver Media Group Network.
Geoffrey Palmer como Almirante Roebuck
Colin Salmon como Charles Robinson
Julian Fellowes como Ministro de Defensa británico
Cecilie Thomsen como Inga Bergstrom.
Gerard Butler como home abordo de Devonshire.
Hugh Bonneville como Air Warfare Officer – HMS Bedford.
061

O 061 é o número de teléfono e, por extensión, a denominación do propio Servizo de Urxencias Sanitarias en Galicia e tamén en varias comunidades autónomas de España. En Galicia o 061 é un organismo dependente do SERGAS.
Calquera usuario poderá chamar cando estiver ante unha situación de urxencia sanitaria ou para realizar unha consulta sobre algunha doenza non urxente. [Cómpre referencia] O 061 de Galicia coordina a demanda sanitaria urxente extrahospitalaria que se produce na comunidade autónoma galega. Historia do 061 Urxencias Sanitarias de Galicia
A Fundación Pública Urxencias Sanitarias de Galicia 061 creouse o día 4 de decembro do ano 1995 polo Goberno de Galicia ante a necesidade de desenvolver unha estratexia de resposta ás urxencias sanitarias. Dende entón, o 061 encargouse de xestionar e coordinar a asistencia e o transporte no medio extrahospitalario en casos de urxencia e emerxencia dentro do ámbito territorial galego. Compoñentes do servizo
Central de Coordenación de Urxencias Sanitarias: situada no edificio de usos múltiples de San Marcos en Santiago de Compostela, é o lugar onde se reciben e se atenden as chamadas, e onde se asignan os recursos para mobilizar ou o lugar onde se deben desprazar os pacientes por medios propios.
Rede de Transporte Sanitario Urxente, xestionada desde a central de coordinación.
Ambulancias de soporte vital avanzado ou UVI móbil: o 061 conta con 16 ambulancias asistenciais de soporte vital avanzado medicalizadas terrestres, localizadas en diferentes cidades galegas. Atenden as situacións máis graves e de risco vital. A súa dotación de persoal está integrada por un médico, un enfermeiro e un ou dous técnicos de transporte sanitario (un deles condutor).
Ambulancias de soporte vital básico: 107 ambulancias asistenciais de soporte vital básico distribuídas por toda a xeografía galega, seguindo criterios de carga asistencial, dispersión e isocrona. Son as enviadas para situacións que non presenten un risco vital, como apoio ás unidades avanzadas e como primeiro chanzo até que os recursos avanzados accedan ao punto. Están compostas por dous técnicos de transporte sanitario (un deles condutor).
Helicóptero medicalizado: Galicia conta con dúas unidades aéreas de soporte vital avanzado, localizadas nas cidades de Santiago de Compostela e Ourense, que son xestionadas integramente polo 061 desde o 1 de xaneiro de 2014. Os dous equipos están compostos de médico, enfermeiro e dous pilotos (ou un piloto e mais un mecánico). Nalgunhas ocasión, os helicópteros de salvamento marítimo (Helimer) traballan en colaboración cos equipos do 061, aínda que non forman parte del.
1,1,1,2-Tetrafluoroetano

1, 1, 1, 2 Tetrafluoroetano ou R-134a é un fluído refrixerante moi utilizado no aire acondicionado dos automóbiles e en equipos de refrixeración doméstica e industrial. É un HFC que substitúe dende principios dos anos 90 ao antigo refrixerante R12 que era prexudicial para a capa de ozono e favorecía ao quentamento global.
Como todos os HFC non dana a capa de ozono pero afecta ao cambio climático, ten unha grande estabilidade térmica e química, non é tóxico nin inflamable, e ademais ten unha excelente compatibilidade coa maioría dos materiais.
Non é miscible cos aceites tradicionais do R12 pero si o é cos aceites poliésteres (POE) polo que debe utilizarse sempre con este tipo de aceites.
Unha das vantaxes fronte ao R12 é que ten unha temperatura final de compresión máis baixa. Por utra banda ten como desvantaxe que a máquina frigorífica precisa un maior caudal de fluído, é dicir necesítase un compresor máis grande.
1.5KS35000

1. 5KS35000 ou Recruit XM19 é a designación dun motor foguete de propelente sólido usado como acelerador no foguete experimental Recruit e derivados, como o Astrobee 1500. Características
Os motores 1. 5KS35000 eran fabricados por Thiokol e funcionaban alimentados con propelente sólido. Tiñan un pulo de 156, 0 kN.
1.8KS7800

1. 8KS7800 é a designación dun motor foguete de propelente sólido usado nalgúns modelos do mísil Sparrow e nos como terceira etapa dos foguetes Aerobee 300 e Aerobee 300A. Características
Os motores 1. 8KS7800 eran fabricados por Aerojet e funcionaban alimentados con propelente sólido. Tiñan un pulo de 35, 0 kN.
10 Andromedae

10 Andromedae (10 And) é unha estrela xigante do tipo M dentro da constelación de Andrómeda. A súa magnitude visual aparente e de 5, 806.
10 Things I Hate About You

Para a serie de televisión vexa 10 Things I Hate About You (serie de televisión) 10 Things I Hate About You é un filme estadounidense dirixido por Gil Junger que se estreou en 1999. Sinopse
As irmás Stratford son moi distintas. A guapa e popular Bianca nunca saíu cun rapaz, e Kat, a súa irmá máis vella, propúxose rexeitar a calquera mozo que demostre o máis mínimo interese por ela. Desgraciadamente, o estrito regramento que rexe o fogar dos Stratford prohibe a Bianca ter mozo ata que a súa irmá máis vella teña un. Personaxes
Heath Ledger como Patrick Verona
Julia Stiles como Katarina "Kat" Stratford
Joseph Gordon-Levitt como Cameron James
Larisa Oleynik como Bianca Stratford
David Krumholtz como Michael Eckman
Andrew Keegan como Joey Donner
Larry Miller como Doutor Walter Stratford
Susan May Pratt como Mandella
Gabrielle Union como Chastity Church
Daryl Mitchell como Señor Morgan
Allison Janney como Señor Perky
David Leisure como Señor Chapin
Kyle Cease como Bogey Lowenstien
Kay Hanley como Michael Eisenstein
Monique Powell e Brian Mashburn como membros de Save Ferris.
10 Years

10 Years é unha banda estadounidense de metal alternativo formada en Knoxville, Tennessee en 1999. Está composta por Jesse Hasek, Ryan "Tater" Johnson, Lewis "Big Lew" Cosby, Brian Vodinh e Matt Brown, e ata a data levan editados seis álbums de estudio.
10,000 Maniacs

10, 000 Maniacs é unha banda estadounidense de rock alternativo formada no ano 1981. Tras 35 anos de carreira o grupo continúa actuando e publicando material, tendo editado ata a data nove álbums de estudio, seis EPs e tres álbums ao vivo, varios deles conseguindo a certificación de discos de platino.
O grupo acadou un significativo éxito entre 1987 e 1993, cando lanzou catro álbum que chegaron ao top 50 nos Estados Unidos: In My Tribe (1987), Blind Man's Zoo (1989), Our Time in Eden (1992), e o álbum ao vivo MTV Unplugged (1993). Tras a gravación (pero antes do lanzamento) do MTV Unplugged, a cantante principal e compositora orixinal Natalie Merchant deixou a banda para seguir unha carreira en solitario, continuando o resto dos membros co grupo.
10-Yard Fight

10-Yard Fight é un videoxogo arcade de fútbol americano, creado por Irem e publicado por Nintendo en 1983. O xogo ten unha perspectiva de arriba a abaixo, con gráficos un pouco primitivos. En 1985 fíxose unha versión para NES e en 1986 para MSX. Xogabilidade
O xogo vese desde unha perspectiva cenital e é de desprazamento vertical. En ataque, o xogador simplemente recibe o balón na liña de saque e, ou ben tratar de correr co quarterback coa pelota, ou ben pasa a un compañeiro ou fai un pase longo. En defensa, o xogador elixe un dos dous xogadores con control, e o computador manipula os demais.
10-Yard Fight ten cinco niveis de dificultade; do o máis doado ó máis difícil: high school, college, professional, playoff, e Super Bowl. Elaboración
O xogo de arcade foi adaptado máis tarde para a Family Computer por Irem por primeira vez no Xapón, e publicado máis tarde en América do Norte e Europa por Nintendo en 1985 para o Nintendo Entertainment System. O xogo de arcade tamén foi portado á computadora MSX tamén por Irem, pero exclusivamente no Xapón.
Diferenzas entre o acarde e Versións de Nes/Family
Aínda que son graficamente similares, existen algunhas diferenzas fundamentais entre o arcade e versións Famicom/NES do xogo. A versión do acarde só simulou a parte ofensiva do xogo, a versión para Nes/Family xógase tanto en ataque como en defensa, incluíndo o modo de dous xogadores.
100 Galicia cen. Obxectos para contar unha cultura

100 Galicia cen. Obxectos para contar unha cultura foi unha exposición temporal itinerante do Consello da Cultura Galega. Inaugurada en maio de 2016 en Santiago de Compostela, en outubro pasou á Coruña e en xaneiro de 2017 a Vigo, onde rematou no mes de abril. Descrición
Inspirada en A History of the World in 100 Objects do British Museum, estivo comisariada por Manuel Gago Mariño e contou coa colaboración de Afundación e ABANCA.
O libro-catálogo, editado e presentado por Ramón Villares Paz e coordinado por Manuel Gago, inclúe unha fotografía de cada peza e un artigo sobre cada unha delas, de varios autores, entre eles: Felipe Criado Boado, Xurxo Ayán, Ermelindo Portela Silva, Henrique Monteagudo, Alfredo Erias, Anselmo López Carreira, Pegerto Saavedra, Francisco Díaz-Fierros, Anxo Angueira, Olivia Rodríguez, Pilar Cagiao, Henrique Alvarellos, Comba Campoy, Miguel Anxo Seixas Seoane, Xavier Queipo, María Luisa Sobrino, Xusto Beramendi, Lourenzo Fernández Prieto, Xosé Manoel Núñez Seixas, Ramón Máiz, Manuel Gago, Víctor Freixanes, Ramón Villares, Xosé Ramón Pousa, Emilio Pérez Touriño e María Xosé Porteiro.
100 das especies exóticas invasoras máis daniñas do mundo

100 das especies exóticas invasoras máis daniñas do mundo é unha listaxe elaborada[cando? ] polo Grupo Especialista de Especies Invasoras (GEEI) da Comisión de Supervivencia de Especies (CSE) da Unión Internacional para a Conservación da Natureza (UICN), co fin de concienciar sobre a complexidade, importancia e consecuencia das especies exóticas invasoras. Foi citada en diversos traballos científicos.
Os criterios seguidos para elaborar a listaxe foron: Severidade do impacto da especie sobre a biodiversidade ou as actividades humanas.
Ser exemplos ilustrativos de importantes temas relacionados coas invasións biolóxicas.
Para que os exemplos fosen o máis variados posíbel, só se incluíu unha especie por xénero; por iso, que unha especie non estea incluída nesta listaxe, non indica que o seu dano ao medio ambiente sexa menor.
A seguir inclúese a listaxe completa das especies que figuran na publicación elaborada pola UICN. A columna «Motivo» é unha ligazón coa ficha da Global Invasive Species Database onde se detalla a ecoloxía e maila distribución da especie, así como os motivos para a súa inclusión na listaxe.
11 Andromedae

11 Andromedae (11 And) é unha estrela xigante do tipo espectral K na constelación de Andrómeda. A súa magnitude visual aparente é de 5, 457.
1133

Acontecementos
Nacementos
Henrique II de Inglaterra Mortes
Ibn Hamdis, poeta árabe-siciliano
Rodrigo Froilaz, Almirante de Galiza e señor de Trasancos.
Historia ano a ano
1188 Gothlandia

1188 Gothlandia é un asteroide descuberto por Josep Comas i Solà o 30 de setembro de 1930 en Barcelona. Ten unha magnitude absoluta de 11, 70, unha inclinación de 4, 81996 e o seu punto orbital máis próximo ó Sol está a 1, 794 UA. O seu tamaño é de 12, 4 km.
Recibiu o nome polas orixes do topónimo de Cataluña.
11D428

11D428, tamén coñecido como RDMT-135, é a designación dun tipo de motor foguete utilizado polos satélites de recoñecemento rusos Yantar-2K. Características
Os motores 11D428 eran fabricados pola casa Malnikov e funcionaban alimentados pola combinación hipergólica de tetróxido de nitróxeno e dimetilhidracina asimétrica (UDMH). Usáronse nos satélites Yantar-2K como propulsión orbital, con oito motores 11D428 por satélite. Tiñan un pulo de 110 N e eran capaces de 40000 encendidos.
11D430

11D430 é a designación dun tipo de motor foguete utilizado polos satélites de recoñecemento rusos Yantar-2K. Características
Os motores 11D430 eran fabricados pola casa Malnikov e funcionaban alimentados pola combinación hipergólica de tetróxido de nitróxeno e dimetilhidracina asimétrica (UDMH). Usáronse nos satélites Yantar-2K como propulsión orbital, cun motor 11D430 por satélite. Tiñan un pulo de 29, 43 kN, un impulso específico de 307 s e eran capaces de ata 50 encendidos.
11D431

11D431 é a designación dun tipo de motor foguete utilizado polos satélites de recoñecemento rusos Yantar-2K. Características
Os motores 11D431 eran fabricados pola casa Malnikov e funcionaban alimentados pola combinación hipergólica de tetróxido de nitróxeno e dimetilhidracina asimétrica (UDMH). Usáronse nos satélites Yantar-2K como propulsión orbital, con catro motores 11D431 por satélite. Tiñan un pulo de 5, 88 N e eran capaces de 150000 encendidos.
11D445

11D445 é a designación dun tipo de motor foguete utilizado polos satélites de recoñecemento rusos Yantar-2K. Características
Os motores 11D445 eran fabricados pola casa Malnikov e funcionaban alimentados pola combinación hipergólica de tetróxido de nitróxeno e dimetilhidracina asimétrica (UDMH). Usáronse nos satélites Yantar-2K como motor de propulsión da cápsula de retorno a Terra co material fotográfico de recoñecemento. Tiñan un pulo de 65 N e eran capaces de 10000 encendidos.
11D446

11D446 é a designación dun tipo de motor foguete utilizado polos satélites de recoñecemento rusos Yantar-2K. Características
Os motores 11D446 eran fabricados pola casa Malnikov e funcionaban alimentados pola combinación hipergólica de tetróxido de nitróxeno e dimetilhidracina asimétrica (UDMH). Usáronse nos satélites Yantar-2K como propulsión orbital, con catro motores 11D446 por satélite. Tiñan un pulo de 52 N e eran capaces de 40000 encendidos.
11D458

11D458 é a designación dun tipo de motor foguete utilizado pola etapa Briz-M dos foguetes rusos Proton e Rokot-3 para o control de actitude. Características
Os motores 11D458 son fabricados pola casa Isayev e funcionan alimentados pola combinación hipergólica de tetróxido de nitróxeno e dimetilhidracina asimétrica (UDMH). Úsanse, xunto cos motores 17D58E, na etapa Briz-M de varios foguetes rusos para o control de actitude. Teñen un pulo de 392 N, un impulso específico de 252 s e son capaces dun tempo de encendido de 3200 s.
11D49

11D49 é a designación dun tipo de motor foguete utilizado como propulsor principal pola segunda etapa dos foguetes Kosmos-3M. Características
Os motores 11D49 son fabricados pola casa Isayev e funcionan alimentados pola combinación hipergólica de ácido nítrico e dimetilhidracina asimétrica (UDMH). Úsanse na segunda etapa do foguete Kosmos-3M. Conta cunha tobeira principal e catro de control. A tobeira principal ten un pulo de 157, 5 kN e cada unha das secundarias ten un pulo de 25 kN, cun impulso específico de 303 s e unha presión de traballo na cámara de combustión de 98, 10 bares. O motor en si ten unha altura de 1, 78 m e un diámetro de 1, 92 m.
12 Andromedae

12 Andromedae é unha estrela na constelación de Andrómeda. A súa magnitude aparente é de 5, 77.
12 Monkeys

12 Monkeys é un filme estadounidense de ficción científica dirixido por Terry Gilliam que se estreou en 1995. Baséase na curtametraxe de Chris Marker La jetée (1962). Sinopse
James Cole (Bruce Willis) é un criminal convicto que vive nun sinistro futuro postapocalíptico en Filadelfia. Entre 1996 e 1997, a superficie da Terra fora contaminada cun virus tan poderoso que obrigou á poboación supervivente a vivir baixo o chan. Co fin de gañar unha indulxencia, Cole solicita ós científicos ser enviado a perigosas misións ó pasado para recoller información sobre o virus, supostamente liberado por unha organización terrorista coñecida como o Exército dos Doce Monos. No posible, pídeselle que extraia mostras daquel axente patóxeno para poder descubrir unha cura. Personaxes
Bruce Willis como James Cole
Madeleine Stowe como Kathryn Railly
Brad Pitt como Jeffrey Goines
Christopher Plummer como Doutor Goines
Jon Seda como Jose
Christopher Meloni como Tenente Halperin
David Morse como Doutor Peters
Frank Gorshin como Doutor Fletcher
Vernon Campbell como Tiny
Lisa Gay Hamilton como Teddy
Bob Adrian como Xeólogo
Simon Jones como Zooloxista
Carol Florence como Astrofísico/Jones
Bill Raymond como Microbiólogo
Thomas Roy un predicador da rúa Galardóns e nomeamentos
1995: 2 nomeamentos ó Oscar: Mellor actor de elenco (Brad Pitt), vestiario.
1995: Globo de Ouro: Mellor actor de elenco (Brad Pitt).
12 anos de escravitude

12 anos de escravitude (en inglés: 12 Years a Slave) é un filme británico-estadounidense dirixido por Steve McQueen que se estreou no 2013. Baséase nas memorias de Solomon Northup Twelve Years a Slave (1853), un afroamericano nado no Estado de Nova York que foi secuestrado en Washington, D. C. , e vendido en 1841 como escravo. Traballou nunhas plantacións do estado de Luisiana durante doce anos antes da súa liberación. A primeira edición académica das súa memorias, co-editada en 1968 por Sue Eakin e Joseph Logsdon, foi coidadosamente validada e chegouse á conclusión de que é precisa e certa.
Este é o terceiro filme dirixido por Steve McQueen. O guión foi escrito por John Ridley. Chiwetel Ejiofor interpreta a Solomon Northup. Michael Fassbender, Benedict Cumberbatch, Paul Dano, Paul Giamatti, Lupita Nyong'o, Sarah Paulson, Brad Pitt e Alfre Woodard realizan papeis secundarios. A rodaxe tivo lugar en Nova Orleáns, Luisiana, dende o 27 de xuño ó 13 de agosto de 2012. As localizacións empregadas foron catro plantacións anteriores á Guerra Civil Estadounidense: Felicity, Magnolia, Bocage e Destrehan. Deses catro lugares, Magnolia é o máis achegado á plantación real onde Northup foi escravizado.
12 anos de escravitude recibiu loanzas da crítica, e foi descrito como o mellor filme do ano por numerosos medios de comunicación. Tamén foi un éxito de recadación, gañando máis de $158 millóns sobre uns custos de produción de $20 millóns. O filme gañou tres Premios Oscar: mellor filme, mellor actriz secundaria para Nyong'o e mellor guión adaptado para Ridley. Tamén foi galardoado co Globo de Ouro ó mellor filme dramático, e co BAFTA ó mellor filme e mellor actor para Ejiofor. Sinopse
Historia de Solomon Northup, un culto músico negro -e home libre- que vivía coa súa familia en Nova York. Tras compartir unha copa con dous descoñecidos, Solomon descobre que foi drogado e secuestrado para ser vendido como escravo no Sur nunha plantación. Solomon contempla como todos ó seu arredor sucumben á violencia, ó abuso emocional e á desesperanza. Entón decide correr riscos e confiar na xente menos aparente para intentar recuperar a súa liberdade e reunirse coa súa familia. Galardóns e nomeamentos
2013: Globos de Ouro: 7 nomeamentos, incluíndo mellor filme e director.
2013: Festival de Toronto: Mellor filme (Premio do público).
2013: National Board of Review (NBR): Mellores 10 filmes do ano.
2013: American Film Institute: Top 10 - Mellores filmes do ano
2013: Círculo de Críticos de Nova York: Mellor director.
2013: Asociación de Críticos dos Ánxeles: Mellor actriz secundaria (Nyong'o).
2013: Premios Gotham: 3 nomeamentos, incluíndo mellor filme.
2013: Independent Spirit Awards: 7 nomeamentos, incluíndo mellor filme.
2013: Satellite Awards: 10 nomeamentos, incluíndo mellor filme e director.
1225

Acontecementos
Fernando III de León e Castela toma a cidade de Andújar aos mouros. Nacementos
Miguel VIII Paleólogo, emperador bizantino.
Tomé de Aquino.
Paio Gómez Chariño, señor de Rianxo, guerreiro e poeta en lingua galega. Mortes
Jien, historiador xaponés (n. 1145).
Historia ano a ano
12252 Gwangju

12252 Gwangju é o nome dun asteroide do cinto principal que debe o seu nome á cidade de Gwangju (Corea do Sur). Foi descuberto o 8 de novembro de 1988 por Masahiro Koishikawa.
1234

Acontecementos
Teobaldo, conde de Champaña e Brie, accede ao trono de monarca de Navarra, como sucesor do seu tío Sancho VII, comezando o goberno da dinastía de Champaña. Nacementos
Abaqa Khan, emperador mongol de Persia (m. ca. 1281). Mortes
3 de marzo - Roberto III, conde de Dreux (n. 1185).
Sancho VII de Navarra, rei desde 1194.
Odón II do Condado de Borgoña, conde de Borgoña (n. 1180).
Historia ano a ano
12KS10000

12KS10000 é a designación dun motor foguete de propelente sólido usado como segunda etapa nalgúns modelos do foguete Black Brant.
13 Andromedae

13 Andromedae ou (V388 Andromedae) é unha estrela na constelación de Andrómeda. A súa magnitude aparente e de 5, 75.
13 Going on 30

13 Going on 30 é un filme estadounidense de 2004 dirixido por Gary Winick e escrito por Cathy Yuspa e Josh Goldsmith. Está protagonizado por Jennifer Garner. Conta a historia dunha nena de 13 anos en 1987 que soña con ser popular. Durante a súa festa de aniversario, é humillada polos seus compañeiros e desexa ter 30 anos. Pouco despois de desexar isto, esperta, con 30 anos e en 2004, sen saber como chegou alí. Personaxes
15 isodicéntrico

Cromosoma 15 isodicéntrico ou idic (15) é unha alteración cromosómica ou do cariotipo humano no cromosoma 15. Está dentro das chamadas doenzas raras. As persoas con idic (15) tipicamente posúen 47 cromosomas nas súas células somáticas, no canto dos 46 cromosomas que aparecen normalmente no cariotipo humano (23 cromosomas de cada proxenitor). O cromosoma extra componse dunha sección do cromosoma 15, concretamente a rexión 15q11q13 máis a porción correspondente ó centrómero. Esta rexión é, pola súa gran cantidade de ADN repetitivo, moi susceptible a roturas durante o proceso de gametoxénese, motivo polo cal a gran maioría de individuos inician a súa rexión en 15q11 (rexión proximal ó centrómero) e pode chegar mesmo até 15q14 (rexión máis arredada ó mesmo).
15KS25000

15KS25000 é a designación dun motor foguete de propelente sólido usado como primeira etapa nalgúns modelos do foguete Black Brant.
17D11

17D11 é a designación dun tipo de motor foguete utilizado como propulsor de manobra orbital do transbordador espacial Buran. Características
Os motores 17D11 eran fabricados pola casa Korolev, hoxe RKK Energia, e funcionaban alimentados por oxíxeno líquido e queroseno. Usáronse como sistema de manobra orbital do transbordador espacial Buran, cun pulo de 86, 3 kN, un impulso específico de 362 s e unha presión de traballo na cámara de combustión de 79, 40 bares. O motor en si tiña unha masa de 230 kg, unha altura de 2, 27 m e un diámetro de 1, 17 m.
17D12

17D12 é a designación dun tipo de motor foguete utilizado como propulsor orbital do transbordador espacial Buran. Características
Os motores 17D12 eran fabricados pola casa Korolev, hoxe RKK Energia, e funcionaban alimentados por oxíxeno líquido e queroseno. Usáronse como sistema de manobra orbital do transbordador espacial Buran en número de dous. Tiñan un pulo de 86, 3 kN, un impulso específico de 362 s, unha presión de traballo na cámara de combustión de 78, 5 bares e eran capaces de 15 encendidos. O motor en si tiña unha masa de 230 kg, unha altura de 2, 27 m e un diámetro de 1, 17 m.
17D15

17D151 é a designación dun tipo de motor foguete utilizado como propulsor de manobra orbital do transbordador espacial Buran. Características
Os motores 17D15 eran fabricados pola casa Korolev, hoxe RKK Energia, e funcionaban alimentados por oxíxeno gasoso e queroseno. Usáronse en cantidade de catro como sistema de manobra orbital do transbordador espacial Buran, cun pulo de 4 kN e un impulso específico de 295 s.
17D58E

17D58E é a designación dun tipo de motor foguete utilizado pola etapa Briz-M dos foguetes rusos Proton e Rokot-3 para o control de actitude. Características
Os motores 17D58E son fabricados pola casa Isayev e funcionan alimentados pola combinación hipergólica de tetróxido de nitróxeno e dimetilhidracina asimétrica (UDMH). Úsanse, xunto cos motores 11D458, na etapa Briz-M de varios foguetes rusos para o control de actitude. Teñen un pulo de 13 N, un impulso específico de 247 s e son capaces dun tempo de encendido de 3200 s.
17D61

17D61 é a designación dun motor foguete utilizado pola etapa Ikar dos foguetes rusos Soiuz para darlles máis versatilidade que a que daba a etapa Block L grazas á súa capacidade de reacenderse ata 50 veces. O seu deseño deriva do módulo de propulsión dos satélites de recoñecemento Yantar.
17K-AM

17K-AM foi o nome dun vehículo de lanzamento orbital ruso de dúas etapas proxectado en 1993, proposto pola Foza Aérea Rusa e a ser construído pola oficina de deseño de Chelomei. Non pasou da fase de estudo. O vehículo estaba composto por unha etapa de lanzamento horizontal sobre a que iría montada a nave que finalmente alcanzaría a órbita.
2'-O-metilación

A 2'-O-metilación é unha modificación de nucleósidos común que se dá no ARN, na cal se engade un grupo metilo ao grupo hidroxilo en posición 2' do azucre ribosa dun nucleósido. Os nucleósidos 2'-O-metilatdos encóntranse principalmente no ARN ribosómico e no ARN nuclear pequeno e aparecen nas rexións funcionalmente esenciais do ribosoma e o espliceosoma. Ademais, a 2'-O-metilación da adenosina no ARN impide que o encima adenosina desaminase a modifique converténdoa en inosina.
Recentemente publicouse un novo método para mapar as 2'-O-metilacións de ribosa por secuenciación de alto rendemento. O método é cuantitativo e pode mapar todas as modificacións nun só experimento.